Ryfylke

Ryfylke er et distrikt i den nordøstlige del av Rogaland. Ryfylkes sørligste kommune er Strand og den nordligste er Sauda. Ryfylke omfatter også øykommunene sør i Boknafjorden. 

Tidligere hørte også Haugalandet til Ryfylke (Ryfylke fogderi). Rygjafylket var opprinnelig navnet på det meste av Rogaland i middelalderen. Ryfylke en av fire regioner i Rogaland. Geografisk domineres det av fjellområdet Ryfylkeheiene mot øst. Ryfylke inkluderer også et område i Sandnes som heter Forsand. Forsand er historisk sett et område i Ryfylke.

Ryfylke består av de syv kommunene Strand, Hjelmeland, Suldal, Sauda, Finnøy, Rennesøy og Kvitsøy, med et samlet areal på 4 546 km² og 33 908 innbyggere.Statistisk sentralbyrå: Beregnet folkemengde i fylker og kommuner 31. desember 2016 Jørpeland og Sauda er de to byene i området.

 Etymologi 
Navnet Ryfylke kommer av ry, som betyr rug og «fylke» som kommer av ordet folk. Rugifolket, det eneste norske stammefolket som er antatt å ha migrert ut av Skandinavia, bodde i området.

 Geografi 
Den nordlige delen med kommunene Sauda og Suldal kalles Indre Ryfylke, mens de østlige delene i fjellandskapet over Strand og Hjelmeland kalles Ryfylkeheiene. Landskapet er veldig variert og representerer Norge i miniatyr med øyer og skjærgård, tradisjonelt kystlandskap, lavland, fjorder, vidder og høye fjelltopper.

Ryfylke har verdenskjente turistattraksjoner som Lysefjorden med Preikestolen og Kjerag.

 Dialekter 

Folk i Ryfylke snakker rogalandsk og kalles rogalendinger, i motsetning til for eksempel sunnhordlendinger fra Sunnhordland i Vestland (tidligere Hordaland), som snakker sunnhordlandsdialekt. Dialekta varierer fra nord til sør, hvor folk i kommunene sør for Hjelmeland har en nærliggende stavangerdialekt, mens Vindafjord, Suldal og Sauda er mer nærliggende haugesundsdialekta. I Suldal forekommer det dialekter som kan minne om en blanding mellom stavanger- og haugesundsdialekt, særlig på Sand og sørover langs østsiden av Sandsfjorden. I Sauda er dialekta mindre rogalandspreget, da den er utvannet og blandet med dialekter fra andre steder i landet etter industrialiseringen på 1910-tallet. Vindafjord er nært tilknyttet Haugesund og Sunnhordland dialektmessig, mens Rennesøy og Kvitsøy ligger så nær Stavanger at ytterst få nyanser skiller dem fra stavangerdialekten.

Jørpelandsdialekten skiller seg særlig ut ved at ord som slutter på -e oftes uttales som en slags blanding mellom -a, -å og -ø. Eksempelvis kan uttalen av navnet Marthe høres ut som Martha, og Lise kan høres ut som Lisa. Dette kan tenkes å være påvirkning av det svenske språket, da det i forbindelse med Stålverket tidligere har bodd forholdsvis mange svensker på stedet.

 Kommuner 
Ryfylke består av 5 kommuner. I tillegg er tradisjonelt Forsand (i dag en del av Sandnes kommune), Finnøy og Rennesøy (begge i dag en dal av Stavanger kommune) en del av Ryfylke.

NrKartNavnAdm.senterFolketallFlatemålkm²Målform113025px|center|Strand kommune JørpelandNøytral113325px|center|Hjelmeland kommune HjelmelandsvågenNynorsk113425px|center|Suldal kommune SandNynorsk113525px|center|Sauda kommune SaudaNynorsk114425px|center|Kvitsøy kommune YdstebøhavnNøytral

 Administrative inndelinger 
 Hele distriktet hørte til det forhenværende fogderiet Ryfylke fogderi.
 Hele distriktet hører til Sør-Vest politidistrikt.
 Sauda og Suldal hører til Helse Fonna, de øvrige kommunene til Helse Stavanger.
 Sauda og Suldal hører til Haugaland tingrett, Forsand til Jæren tingrett, Hjelmeland, Strand, Finnøy, Rennesøy og Kvitsøy til Stavanger tingrett, alle i Gulating lagdømme.
 Finnøy, Rennesøy og Kvitsøy hører til Tungenes prosti, Forsand, Strand, Hjelmeland, Suldal og Sauda til Ryfylke prosti, begge i Stavanger bispedømme.
 Regionrådet Ryfylke interkommunale samarbeid omfatter Forsand, Strand, Hjelmeland, Suldal og Sauda kommuner.

 Befolkningsutvikling 
Tabellen viser befolkningsutviklingen i Ryfylke i årene 1769–2001 basert på kommunegrensene fra 2002.SSB: Folke- og boligtellingen 2001. Kommune-, bydels- og fylkeshefter.

 Kommuner 1769 1801 1855 1900 1950 2001 Finnøy Forsand Hjelmeland Kvitsøy Rennesøy Sauda Strand Suldal Ryfylke

 Tettsteder 
Tettsteder i Ryfylke, rangert etter innbyggertall  (kommune i parentes):

 Jørpeland -  (Strand)
 Sauda -  (Sauda)
 Tau -  (Strand)
 Sand -  (Suldal)
 Vikevåg -  (Rennesøy)
 Judaberg -  (Finnøy)
 Østhusvik -  (Rennesøy)
 Hjelmelandsvågen -  (Hjelmeland)
 Askje -  (Rennesøy)
 Forsand -  (Forsand)
 Ydstebøhavn -  (Kvitsøy)

Jørpeland fikk bystatus av kommunen i 1998, Sauda i 1999.

 Politikk 
 Stortingsvalgene 1906-1918 

Ryfylke var en valgkrets i Stavanger amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Ryfylke valgte således én representant og én personlig vararepresentant.

Valgkretsen Ryfylke bestod av herredene Skjold, Vats, Vikedal, Nerstrand/Nedstrand, Sjernerø/Sjernarøy, Fister, Aardal, Hjelmeland, Jelsa, Erfjord fra 1915, Sand, Saude/Sauda og Suldal med rundt 17 000 innbyggere og 9 000 stemmeberettigede etter innføringen av kvinnelig stemmerett.

 Valgresultat 

ValgårVenstreSamlingspartietSocialisteneAndre1. valgomgang2. valgomgang1. valgomgang2. valgomgang1. valgomgang1. valgomgangStemmerAndelStemmerAndelStemmerAndelStemmerAndelStemmerAndelStemmerAndel19061 16255,8%810 38,9%19091 110 48,3%1 918 48,2%1 146(FV og H) 49,8%2 059 51,7%19121 95459,8%1 306(FV og H) 40,0%19152 098 67,8%71 2,3%915(Uavhengig) 29,6%19182 728 64,7%226 5,4%1 252(L) 29,7%

 Stortingsrepresentanter 
 Periode Representant Parti Vararepresentant 1907–1909 Landhandler Lars Rasmussen, Sand Venstre Gårdbruker Rasmus Jakobsen Hidle, Sjernerø 1910–1912 Utskiftingsformann og gårdbruker Lars Konrad Bjørnsen Jelsa, Jelsa Frisinnede Venstre og Høyre Gårdbruker O. O. Bjelland, Fister 1913–1915 Handelsmann Lars Rasmussen, Sand Venstre Gårdbruker Rasmus Jakobsen Hidle, Sjernerø 1916–1918 Gårdbruker Rasmus Jakobsen Hidle, Sjernerø Venstre Landbruksskolelærer Hans Jørgensen Aarstad, Nerstrand 1919–1921 Landbruksskolebestyrer Hans Jørgensen Aarstad, Nedstrand Venstre Gårdbruker A. Vashus, Suldal

 Næringsliv 
Foreningen Ryfylkealliansen jobber for å fremme identitet, bolyst og verdiskaping i Ryfylke gjennom langsiktig merkevarebygging.

 Referanser 

 Eksterne lenker 
 Turforslag til Ryfylkeheiane på DNT og NRKs nettsted ut.no 
 Ryfylke IKS
 Ryfylkealliansen
 Destinasjon Ryfylke

Kategori:Landskap i Norge

Kategori:Distrikter i Norge
Kategori:Politikk i Rogaland
Kategori:Stortingsvalget 1906
Kategori:Stortingsvalget 1909
Kategori:Stortingsvalget 1912
Kategori:Stortingsvalget 1915
Kategori:Stortingsvalget 1918
Kategori:Rogalands historie
Kategori:Valgdistrikter ved Stortingsvalg